เปิดควอเตอร์แรกมาก็เดือดเลยครับ
ออสเตรเลียเดินเกมกดดันเซอร์เบีย
แพ้เท่ากับตกรอบ
เกมบาสของออสเตรเลียวันนี้น่าดูชมจริงๆ
ให้ฟาวล์สิวะ ให้ตายสิ
บูมเมอร์สคุมเกมเหนือชั้นกว่าเซอร์เบีย
อัดเข้าไป เอาให้ฟาวล์
หมอนั่นฝ่าแนวรับมาได้ห้าครั้ง แต่พวกนายไม่ฟาวล์เลยสักครั้ง
- ว้าว - เผลอแป๊บๆ สกอร์ก็พุ่งไป 44 ต่อ 20 แล้ว
- สถานการณ์น่าเป็นห่วงสุดๆ - ใช่ เซอร์เบียต้องหาทางแก้ให้ไว
อยากชนะเหรอ ชนะยังไง
คำพูดที่ดีที่สุดในตอนนี้ ที่พอจะมอบให้เซอร์เบียได้คือเกมนี้ยังอีกยาว
ใช่
อุตส่าห์สู้มาจนถึงรอบก่อนรองชนะเลิศ
แต่ปล่อยให้พวกนั้นซัดเอาไม่หยุด
ใช้ไม่ได้ พวกนายเล่นกันปวกเปียกเกิน
เล่นเหมือนไก่อ่อน
ศักดิ์ศรีไปอยู่ไหนหมด ช่างหัวกลยุทธ์
พวกมันเล่นงานเรายับ กดเราแทบจม
โทษทีว่ะ โทษที ไปสู้ในสนามโน่น
ไม่ต้องสนหัวโค้ช ไม่ต้องสนหัวใคร
ออกไปคว้าชัยชนะมาให้ได้
บาสเกตบอลคือเกมที่ต้องอาศัยแรงส่ง
ไมค์ ไทสันเคยพูดไว้ว่าใครๆ ก็มีแผนในใจ แต่แผนนั้นหายไปตอนโดนเล่นงาน
แล้วจากนั้นเราก็ต้องโต้กลับ
ต้องจับจังหวะเกมให้ได้ คุมเกมให้ได้
เซอร์เบียเริ่มเร่งเครื่องแล้ว
แม้จะตามอยู่ 24 แต้ม แต่ตอนนี้พวกเขากำลังตีตื้นขึ้นมา
บ็อกดาโนวิชชู้ตลงไป ช่องว่างลดลงอย่างรวดเร็ว
ตอนนี้ออสเตรเลียนำแค่สี่แต้ม
การได้เป็นกัปตันทีมชาติเซอร์เบีย คือความกดดันอีกขั้นหนึ่ง
ที่เซอร์เบียก็แบบนี้ มันไม่ใช่แค่บาสเกตบอล
ทีมเซอร์เบียไม่มีคำว่าถอย
ถ้าเราเชื่อมั่นในกันและกัน ถ้าเราเชื่อจริงๆ
ก็ไม่มีอะไรต้องกลัว
นั่นคือสิ่งที่สำคัญที่สุด
เซอร์เบียทำสำเร็จ
พลิกเกมขึ้นนำได้อย่างน่าเหลือเชื่อ
(เซอร์เบีย 82 - 80 ออสเตรเลีย ควอเตอร์สี่ 9.8)
- เยี่ยมมาก - เซอร์เบียฟื้นคืนชีพครับ
จากที่ตามอยู่ 24 แต้ม
ต่อไปคือการตัดสินกันในการเล่นครั้งสุดท้าย
ทั้งสองทีมมีเหรียญรางวัลในฝันเป็นเดิมพัน
บอลไปถึงรีธ
ส่งต่อให้แพตตี้ มิลส์
เวลานับถอยหลังเหลือห้าวินาที ชู้ตจากเส้นกำกับเขตใน
ลงไปแล้ว
(รอบก่อนรองฯ เซอร์เบีย 82 ออสเตรเลีย 82)
ต่อเวลาครับ
(เซอร์เบีย 82 - 82 ออสเตรเลีย ต่อเวลา 1 - 5:00)
เล่นไปเรื่อยๆ ก็พอ เล่นไปเรื่อยๆ
หลายคนบอกว่าเกมนี้
การแข่งขันบาสชายที่สนุกที่สุดในประวัติศาสตร์
- และนี่คือข้อพิสูจน์ - เห็นด้วยค่ะ
เร็วเข้า ตั้งรับ ตั้งรับ
มิลส์ จะลงแล้ว เลย์อัพขึ้นไป เกือบลงครับ โยคิชแจ๋วมาก
ปัดออกจากห่วงไป
โยคิชเป็นนักกีฬาที่หาตัวจับได้ยาก
ไม่ว่าจะเล่นที่ไหน เขาก็คือคนที่เก่งที่สุดในสนาม
เขาสุขุม เยือกเย็น และไม่เคยเสียสมาธิ
ชู้ตหลอก
โยคิช…
เซอร์เบียกลับมาขึ้นนำ
เขาทุ่มเทเต็มร้อย พอถึงเวลาทำแต้ม เขาก็ไม่พลาด
โยคิชดวลกับรีธ
หมุนตัวชู้ตจากเส้นเบสไลน์
โยคิชคือเดอะแบกของทีมครับ
- โชว์ฝีมือสุดยอด - ช่วยทีมไว้ได้พอดี
เขาคือนิโกลา โยคิช ผู้เล่นที่เก่งที่สุดในโลก
เซอร์เบียรักษาสกอร์ไว้ได้
และคว้าชัยชนะเหลือเชื่อในรอบก่อนรองชนะเลิศ
(ผลการแข่งขัน - ต่อเวลา เซอร์เบีย 95 - 90 ออสเตรเลีย)
นายมันเจ๋ง เยี่ยมมาก บุรุษในตำนาน
เยี่ยมมากเพื่อน บราโว่ โบโค่
การได้เข้ารอบรองชนะเลิศ คือความสำเร็จที่ยิ่งใหญ่
แต่พรุ่งนี้เราต้องเจอกับสหรัฐฯ
สู้เพื่อเหรียญ ทุกคน
ต้องมีสักทีมโค่นสหรัฐฯ ให้ได้ เพื่อให้วงการบาสขับเคี่ยวยิ่งขึ้น
หวังว่าทีมนั้นจะเป็นเรา
มาเร็ว รวมใจกัน
เยี่ยมมาก เซอร์เบีย
- ใครเจ๋งที่สุด - เซอร์เบีย
เราต้องลงสนาม และเล่นให้เหมือนเกมนั้นคือเกมสุดท้ายในชีวิต
(Court of Gold: บาสเกตบอลโอลิมปิก)
(ปารีส 2024)
ศึกโอลิมปิกยังคงดำเนินต่อไป และทีมสหรัฐฯ ก็ยังสู้ต่อไป
วันพฤหัสนี้เป็นเกมรอบรองชนะเลิศ สหรัฐฯ เจอกับเซอร์เบีย
ผู้ชนะในเกมสหรัฐฯ กับเซอร์เบีย
จะเข้าไปชิงเหรียญทอง กับผู้ชนะในเกมฝรั่งเศสกับเยอรมนี
(ฝรั่งเศส)
เล่นตามปกติ สื่อสาร
สลับ สลับ
ผมพอใจกับทีมเราในตอนนี้
ความสามารถไม่ใช่สิ่งเดียวที่สำคัญ
แน่นอนว่าเรามีความสามารถ แต่คู่แข่งเราก็มี
บางทีมมีมากกว่าเราด้วยซ้ำ
สิ่งสำคัญคือเราต้องขวางคู่แข่ง ไม่ให้พวกนั้นเล่นเข้าฟอร์มได้
เยอรมนีเป็นทีมที่แข็งแกร่งมาก
ถ้าเราอยากชนะ เราก็ต้องแกร่งให้ได้เหมือนกัน
ผมเชื่อว่าเรามีศักยภาพพอที่จะทำได้
พอเข้าถึงรอบก่อนรองฯ ทุกอย่างจะไปไวมาก
เราเคยชนะมาแล้ว และพรุ่งนี้เราต้องชนะให้ได้อีกครั้ง
มีสิ่งหนึ่งที่ฉันอยากบอกพวกนาย
เมื่อวานฉันรู้สึกได้ถึงบางอย่าง
โดยเฉพาะช่วงต้นเกม ฉันสัมผัสได้ว่าแนวคิดพวกนายเปลี่ยน
เมื่อวาน ในที่สุดเราก็เล่นได้อย่างที่ตั้งใจไว้
นั่นคือสิ่งที่สำคัญที่สุดสำหรับฉัน
พูดง่ายๆ คือเมื่อวานฉันรู้สึกได้ว่า
ฉันเป็นโค้ชให้ทีม ที่มีพลังของความสามัคคีที่เปี่ยมล้น
ถ้าเรารักษาสปิริตนี้ไว้ได้ ฉันก็ไม่รู้แล้วว่าอะไรจะหยุดเราได้
- น้ำเงินขาวแดง - รวมใจ
เราอยู่ในรอบสี่ทีมสุดท้าย อะไรก็เกิดขึ้นได้ทั้งนั้น
เราเรียนรู้จากทุกสิ่งที่เกิดขึ้น ตลอดช่วงสองสามสัปดาห์ที่ผ่านมา
ตักตวงสิ่งที่จะเป็นประโยชน์ไว้กับตัว
แล้วก็ลงสนามไปเล่น มีเท่าไหร่ใส่ให้หมด
สุดท้ายไม่ว่าผลจะเป็นยังไงก็ต้องยอมรับ
ค่ำคืนสุดยิ่งใหญ่ที่แบร์ซีอารีน่าในปารีส
ฝรั่งเศสประเทศเจ้าภาพมีลุ้นเหรียญรางวัล
และถ้าชนะเกมนี้ ก็การันตีว่าได้แน่
เกมนี้เจอกับเยอรมนีที่ไร้เทียมทาน
ฝรั่งเศสพร้อมเรียกเสียงเชียร์
แต่เยอรมนีที่ผ่านมายังไม่เคยอ่อนข้อ และพกความมั่นใจมาเต็มสนาม
ถ้าอยากชนะ ก็ต้องลุยให้เต็มที่
ลงสนามอย่างภาคภูมิ และทุ่มเทอย่างสุดความสามารถ
นี่คือช่วงเวลาที่แสนพิเศษ เรามีโอกาสคว้าเหรียญรางวัล
ในบ้านของเราเอง…
ชีวิตนึงมีโอกาสเดียว โอกาสเดียว
ทีมที่เคยดวลกันในรอบแบ่งกลุ่ม กลับมาเจอกันอีกครั้ง
ครั้งก่อนเยอรมนีเป็นฝ่ายครองเกม และเอาชนะไป 85-71
ครั้งนี้ พวกเขาเชื่อว่าเหรียญทองมาแน่
การจะชนะทีมเดิมถึงสองครั้ง ในทัวร์นาเมนต์เดียวเป็นเรื่องที่ยากโคตรๆ
เกมนี้สู้กันสนุกแน่
บรรยากาศในสนามวันนี้เดือดแน่นอน
เสียงเชียร์กระหึ่มมากครับ
ใช่ พลังงานมาเต็มมาก นี่แหละกำลังใจของนักกีฬา
สำหรับเยอรมนี ผมว่านี่คือรุ่นที่ดีที่สุดเท่าที่เคยมีมา
เรามีทั้งความสูง พลังกาย
มีตัวชู้ต มีตัวทำเกม มีตัวรับ
ผมเลยยอมให้ตัวเองได้ฝันบ้างนิดหน่อย
เมื่อก่อนผมไม่เคยคิดว่าจะมีวันที่เราชนะเวิลด์คัพ
แต่ก็มีวันนั้น เราเป็นแชมป์โลก
ผมเชื่อว่าทีมนี้มีสิทธิ์ชนะ
เยอรมนีทำสำเร็จ พวกเขาพิชิตตำแหน่งแชมป์โลกได้แล้ว
ปีที่แล้วผมดีใจมากที่เห็นเยอรมนีชนะเวิลด์คัพ
แชมป์โลก ไร้เทียมทาน นั่นเป็นทัวร์นาเมนต์ที่ดีมากจริงๆ
ผมแทบไม่อยากเชื่อสิ่งที่ตาเห็น
ผมภูมิใจในทีมชุดนี้มาก
ผมชอบสไตล์การเล่นของเราที่สู้ไม่ถอย
ผมชอบความคิดว่าเราเล่นเพื่อชนะ
หนทางนี้ยังอีกไกล
การเป็นแชมป์โลกมาพร้อมความคาดหวัง
ทีมฝรั่งเศสเป็นทีมที่เล่นหนัก แผ่รังสีกดดันออกมาเยอะมาก
เราจะชะล่าใจไม่ได้
แค่เพราะเราเคยชนะพวกเขาในนัดแรก
ไม่ได้แปลว่าจะชนะอีก เพราะนัดนี้จะเป็นทีมที่ต่างจากตอนนั้น
ไอ้พวกหมาขี้เรื้อน
สำหรับฉัน เกมบาสไม่เคยเหมือนกันเลยสักเกม
ความสำเร็จไม่ใช่สิ่งที่แน่นอน
ฉันจะเล่าให้ฟังว่าฉันสังหรณ์ยังไง ฉันเดาว่าเกมนี้จะออกมายังไง
จากที่เห็นเมื่อวันอังคารที่แล้ว ถ้าพวกนายตั้งใจเล่นให้ได้แบบนั้น
ก็ไม่มีอะไรหยุดพวกนายได้
ไม่มีอะไรหยุดพวกนายได้
ในสายตาฉันตอนนี้ พวกนายอยู่ในจุดที่พร้อมมาก
แล้วจะปล่อยให้เยอรมนีแย่งตั๋วเข้ารอบชิง ที่ควรเป็นของเราไปเหรอ
คืนนี้ เราเล่นด้วยความเกรี้ยวกราด เกรี้ยวกราดไปเลย
- ลุยเลย - สู้ๆ
สู้โว้ย
- น้ำเงินขาวแดง - รวมใจ
เวลาเล่นในบ้าน ถ้าเราเล่นแบบทุ่มทั้งชีวิต
ต่อให้เราจะแพ้ แฟนๆ ก็จะไม่เกลียดเรา
เบอร์ห้า กัปตัน นิโคลัส บาทูม
แต่ถ้าเล่นไม่เต็มที่แล้วแพ้
แฟนๆ อาจฆ่าเราก็ได้
น้ำเงินสู้ๆ
น้ำเงินสู้ๆ น้ำเงินสู้ๆ
เกมเริ่มแล้วครับ
วากเนอร์ประจันกับเวมบันยามา เหลือเวลาให้ชู้ตอีกเจ็ดวินาที
วากเนอร์บุกเข้าใส่พี่เบิ้มและทำแต้มสำเร็จ
ชโรเดอร์เล็งเก็บสามแต้ม และลงไปสวยๆ
สกอร์ขยับเป็น 9-2 ง่ายๆ อย่างนั้นเลย
ชโรเดอร์คือจ่าฝูงสำหรับเรา
เขากำหนดจังหวะให้ทีม
เขาทำแต้มได้ และเป็นตัวผสานให้ทุกคนเล่นเป็นทีมด้วย
ชโรเดอร์จ่าย
วากเนอร์ ชู้ตสามแต้ม
วากเนอร์โชว์ฟอร์มตั้งแต่ต้นเกม
ส่วนฟรานซ์ วากเนอร์สำหรับเรา เขาคืออนาคตของบาสเกตบอลเยอรมนี
เขายังหนุ่ม เพิ่งเล่นกับออร์แลนโดได้เป็นปีที่สาม
แต่ฝีมือเก่งกาจสุดๆ
ลุยโว้ย
เล่นได้ไม่ทันถึงสามนาที ฝรั่งเศสก็ต้องหาทางแก้เกมแล้ว
จนถึงตอนนี้ เยอรมนีครองเกม
เรามักพูดกันว่า "อย่าเหลิง อย่าท้อ"
ช่วงเวลาที่สำคัญที่สุดคือช่วงเวลาที่กำลังจะมาถึง
สิ่งที่จะเกิดต่อจากนี้
เกมที่แล้วเราโดนถล่มก็จริง แต่เราเป็นทีมที่แข็งแกร่ง
เราแกร่งไม่แพ้ทีมอื่นเลย
ฟูร์นิเยร์เบรกกะทันหันแล้วซัดลงห่วง
พลังงานยิ่งโหมขึ้นไปอีกระดับครับ
ส่งโด่งเข้าไปในเขต ไทส์ครับ
เจอบล็อกเต็มๆ
ทุกคนอยากเห็นเราประสบความสำเร็จ
เรามีทางเลือกสองทาง จะใช้มันให้เป็นพลัง…
บาทูม
หรือจะยอมให้มันกดดันเราจนเสียสมาธิ
ทุกคน ตอนนี้เกมรับเราแน่นหนาดีแล้ว
สู้หน่อย เราทำได้
- พวกนายต้องช่วยสกัดไอ้โย่งนั่นนะ - ใช่
- สูงยังกับเสาไฟฟ้า - ใช่
ฝรั่งเศสมีโอกาสตีเสมอหรือขึ้นนำเป็นครั้งแรก
เวมบี้สบโอกาส
ภาพข่าวกีฬาหน้าหนึ่ง
จบควอเตอร์ที่สอง สกอร์เสมอกันที่ 33-33
อีก 20 นาที แค่ 20 นาที
- สู้ๆ อีก 20 นาที - อีก 20 นาที
สู้เขาทุกคน เร่งเกมให้หนักขึ้นในควอเตอร์สาม
ทีนี้เราต้องทิ้งห่างให้ขาด
มาตั้งความหวังกัน
อย่างที่พูดกันไว้ ถ้าเรารักษามาตรฐานได้
พวกนั้นก็ทำอะไรเราไม่ได้
เกมรับพวกเราดีขึ้นเยอะ พวกมันฝ่ามาไม่ได้แล้ว
ทีนี้ทุกคนต้องช่วยกันให้เต็มที่
พวกมันเจาะไม่เข้าแน่
ไม่มีทาง
เอาล่ะ ลุยกันเลย
เหลืออีก 20 นาที กับการหาทีมแรกที่จะเข้าสู่รอบชิง
บาทูมตั้งหลัก แล้วชู้ตลงไป
ฝรั่งเศสขึ้นนำเป็นครั้งแรกของเกม
ตอนนี้ฝรั่งเศสเครื่องร้อนแล้ว
จากที่ตามหลังช่วงต้นเกม ตอนนี้ฝรั่งเศสไฟมาแล้วครับ
อย่าให้การ์ดตก การ์ดมันต่อไป เข้าใจนะ
เราต้องรีบาวด์ รีบาวด์กันทั้งทีม
เยอรมนีหวังรักษาสถิติไร้พ่าย และเข้าสู่รอบชิงเหรียญทอง
ชโรเดอร์บุกใส่เวมบี้ ไม่สำเร็จครับ
ไม่สำเร็จ ฝรั่งเศสคุมพื้นที่ใต้แป้นไว้แน่นหนา ความสูงและช่วงแขนก็ได้เปรียบ
เกมรับของฝรั่งเศสเริ่มกดดันเยอรมนีได้แล้ว
ฟังเสียงเชียร์ในสนามครับ
- สามแต้ม - สักที สมแล้ว
ลงเต็มๆ
ฝรั่งเศสเดินเครื่องเต็มกำลัง
พวกเขาฝึกซ้อมมาทั้งชีวิต
เตรียมตัวมาทั้งชีวิตเพื่อนาทีนี้ต่อหน้าแฟนๆ
การได้ทำอะไรเพื่อประเทศ คือสิ่งที่ถือเป็นเกียรติมาก
ได้สร้างสายสัมพันธ์ที่ไม่มีวันจางกับเพื่อนร่วมทีม
คอร์ดินิเยร์โดนฟาวล์ทันที
ไม่มีเรื่องสัญญาหรือธุรกิจมาเกี่ยว ไม่มี
มีแค่เรากับบาสเกตบอลเพื่อประเทศชาติ
ความกดดันครับ นี่คือโอกาสสำคัญ
ชโรเดอร์ดันเกมขึ้นหน้า ชู้ตสามแต้ม…
ไม่ลงครับ
ฝรั่งเศสทำสำเร็จ
(ผลการแข่งขัน ฝรั่งเศส 73 - 69 เยอรมนี)
พวกเขาผ่านเข้าสู่รอบชิงเหรียญทอง
นี่เป็นโอกาสที่ยิ่งใหญ่มาก ที่โลกจะได้เห็นความสามารถของฝรั่งเศส
สร้างแรงบันดาลใจให้เด็กๆ ทั้งในฝรั่งเศสและทั่วโลก
และสร้างประวัติศาสตร์ สร้างสิ่งที่จะเป็นที่จดจำตลอดไป
เยี่ยมมาก
เรื่องนี้ยังไม่จบเว่ย
สู้โว้ย สู้ๆ
- น้ำเงินขาวแดง - รวมใจ
ผมได้พาลูกชายลงสนามกับผมด้วย เขาอายุแปดขวบ
ผมเองก็อายุเท่านั้นตอนที่ตกหลุมรักโอลิมปิก
ปี 1996 ผมอายุแปดขวบ
(เอเดน บาทูม ลูกของนิโคลัส)
ผมถือโอกาสนั้นพาลูกลงไปที่สนามด้วย
เขาจะได้สัมผัสกับนาทีนั้นไปพร้อมกับผม ผมชอบการที่ได้แบ่งปันช่วงเวลานั้น
ไม่ใช่ในฐานะลูก แต่ในฐานะพ่อ
ถ้าพ่อผมได้เห็น เขาคงภูมิใจ
ลูกชายได้เป็นกัปตันทีมชาติฝรั่งเศส
ได้เข้ารอบชิงชนะเลิศ
เป็นอะไรที่พิเศษมาก
อย่างที่พูดกันไว้ ไม่มีใครแย่งรอบชิงไปจากเราได้
นัดชิงเป็นของเรา
เราจะได้เล่นนัดชิง นี่คือทีมที่…
ฉันไม่กล้าพูดเต็มปากว่าพวกนั้นจะชนะ
แต่อเมริกามีโอกาส 19 จาก 20 ที่จะชนะ
พวกเรา…
เราจะโค่นทีมสหรัฐฯ กลางกรุงปารีส
ความฝันสูงสุดในชีวิต
ตั้งแต่เด็กๆ…
ตั้งแต่เด็กๆ ฉันฝันถึงวันนั้นมาตลอด
และที่โตเกียว…
ตอนนั้นฉันนึกว่าพลาดโอกาสไปแล้ว
โอกาสครั้งเดียวในชีวิต…
แต่เปล่าเลย โอกาสยังมี
และครั้งนี้ฉันรู้สึกได้เลย ฉันจะไม่ปล่อยมันหลุดมือ
- น้ำเงินขาวแดง - รวมใจ
(สหรัฐฯ)
(เช้าวันแข่งขัน รอบรองชนะเลิศ สหรัฐฯ พบ เซอร์เบีย)
เอาล่ะทุกคน ขอแค่สั้นๆ
ทุกคน เรารู้จักทีมนี้ดีอยู่แล้วใช่ไหม
ขอย้ำอีกที นี่คือเกมที่เล่นกัน 40 นาที
จุดแข็งของเราคือเราอึดกว่าอีกฝ่าย
เราไม่จำเป็นต้องชนะเกมนี้ตั้งแต่ห้านาทีแรก
เราไม่ควรคิดแบบนั้นด้วยซ้ำ
เราต้องกดดันเกมอย่างต่อเนื่อง เล่นเกมรับอย่างต่อเนื่อง
และทำให้พวกมันหมดแรงไปเรื่อยๆ
โฟกัสที่การครองบอลแต่ละครั้ง
เล่นไปตามแผนที่วางไว้ แล้วทุกอย่างจะเข้าทางเราเอง
ผมว่าความท้าทายที่ใหญ่ที่สุดคือ นี่เป็นเกมแบบแพ้คัดออก
ก็เหมือนกับทัวร์นาเมนต์เอ็นซีเอเอ
พลาดแค่เกมเดียว ทุกอย่างก็จบ
ความกดดันจากเงื่อนไขนั้น
คือสิ่งที่นักกีฬาของเราคุ้นเคยดี จากการเล่นเกมเจ็ด
โชคดีที่พวกเขาผ่านเกมเจ็ดมานับไม่ถ้วน
พวกนายรู้จักโยคิชดี อะไรที่หมอนั่นถนัดที่สุด
การจ่ายลูกใช่ไหม
เราต้องไม่ปล่อยให้พวกนั้นได้เลย์อัพง่ายๆ หรือส่งลูกกันง่ายๆ
ไม่งั้นพวกนั้นจะเข้าฟอร์ม เขาจะเข้าฟอร์ม
บีบให้เขาต้องเอาชนะเราด้วยการทำแต้มเอง
ทุกคนต้องทุ่มพลังไปที่เกมรับ
นั่นแหละผมถึงคาดหวังว่า ฟอร์มเราจะดีที่สุดช่วงท้ายทัวร์นาเมนต์
กดดันตรงนี้ ออกมา กดดัน
กดดันตรงนี้ กดดัน ฉันจะขึ้นประกบนะ บุ๊ค
ฉันอยู่นี่ ฉันอยู่นี่
อย่าวิ่งตัดหลัง อย่าวิ่งตัดหลัง
อย่าวิ่งตัดหลัง อยู่ตรงนี้พอ อย่าวิ่งตัดหลัง
อย่าวิ่งตัดหลัง สเตฟ ฉันจะเปิดช่องให้
พลาดแค่พริบตาก็จบ ถ้าชู้ตไม่ลงทั้งคืนก็จบ
มันวัดกันที่ทีมไหนฟอร์มจะมา อะไรก็เกิดขึ้นได้
เข้ามารวมกัน ทุกคนโอเคไหม
เราเคยเจอเซอร์เบียมาสองครั้งแล้ว เกมกระชับมิตรกับพูลเพลย์
- เหรียญทอง หนึ่ง สอง สาม - เหรียญทอง
สู้ๆ
แต่เราจะไม่ย่ามใจว่า เราเคยชนะพวกเขาทั้งสองครั้งนั้น
คิดยังไงก่อนแข่ง
ชนะ
นั่นคือสิ่งเดียวที่สำคัญ
ชนะ
เกมเดียว
ทุกเกมคือเกมเจ็ด
(เซอร์เบีย)
นายกับบ็อกดานเลือกมาสองหรือสามเซ็ต
พวกนายสองคน พวกนายเล่นบ่อยที่สุด
เราผ่านรอบก่อนรองฯ มาได้แล้ว และตอนนี้เราสู้เพื่อเหรียญรางวัล
นี่คือเป้าหมายของเรา
ยิ่งนี่เป็นเกมกับสหรัฐฯ ก็รู้เลยว่าโหดแน่
แต่พอมีโยคิชอยู่ในสนามกับเรา ทุกคนก็รู้สึกมั่นใจขึ้น
นิโกลาคือพวกเราคนหนึ่ง
เราไม่ได้มองเขาแบบที่คนทั้งโลกมองเขา
เขาไม่ต้องพยายามตลกก็ตลกโดยธรรมชาติ
ช้างจับหนูได้ตัวนึง…
แล้ววิ่งไล่เป็นวงกลม
เขาเป็นคนดีมาก เขารู้ว่าความเป็นทีมสำคัญ
ไปเลย ไปเลย
เขาจะไม่มีทางคิดว่า "ฉันคือนิโกลา โยคิช"
"ฉันคือเอ็มวีพี ส่งลูกมาให้ฉัน"
นั่นแหละ ดี
เพราะงั้นเขาถึงได้รับความเคารพจากคนในทีม
ซึ่งนั่นเป็นสิ่งสำคัญ
บอกพวกนั้นด้วย "พอนายเงื้อลูกจะชู้ต
ฉันจะพร้อมรับลูกต่อเสมอ"
นั่นคือพื้นฐานสำคัญในเกมกับออสเตรเลีย
และเกมกับอเมริกา
ความฝันสูงสุดของอเล็กซาคือได้ไปเอ็นบีเอ
ถ้ามีที่ว่างในทีมไหน พวกนายช่วยดันด้วยนะ
(อเล็กซา อัฟราโมวิช การ์ด ทีมชาติเซอร์เบีย)
ฉันจะเป็นเอเย่นต์ให้หมอนี่เอง
นั่นจะเป็นของขวัญ… ที่ดีที่สุด
ค่าตัดผมลงบัญชีอเล็กซาไว้นะ
บัญชีอเล็กซานะ
ถ้าอยากคว้าเหรียญ ก็ต้องเล่นให้ดีที่สุด
เห็นกันแล้วว่าแคนาดาตกรอบ กรีซตกรอบ ออสเตรเลียตกรอบ
ทุกทีมมีลุ้นจะได้เหรียญ
นั่นแหละคือความหวังของเรา
ว่าอย่างน้อยก็มีสักเกมที่เราเล่นได้สูสีกับสหรัฐฯ
ทีมนั้นมีแต่ตัวเทพๆ
ดังนั้นเราต้องเค้นฝีมือออกมาให้หมด ถ้าหวังจะชนะพวกนั้น
เลอบรอน เจมส์เชียวนะ แถมมีเคดีอีก เคดีมันปีศาจชัดๆ
คือ…
ก็ทุกคนนั่นแหละ แต่เราไม่กลัว
เราไม่ได้กลัวแบบ "โอเค นี่คือดรีมทีม
พวกนั้นชนะเราขาด 30 แต้มแน่" พวกนั้นอาจชนะเราจริงๆ ก็ได้ แต่เราไม่กลัว
เราจะสู้ให้เต็มที่
เราจะเล่นให้ดีที่สุดตลอด 40 นาทีนั้น
ถ้ามันพอจะชนะได้ เราก็ได้ดีใจกัน
แต่ถ้าไม่ชนะ เราก็ทำเต็มที่แล้ว
ฉันคิดว่านี่คือดรีมทีมจริง แต่ไม่ได้หมายความว่าไม่รู้จักคำว่าแพ้
เราสามารถ… อย่างที่พูดไปแล้ว เราสู้กับพวกนั้นได้ และ…
ฉันว่าเรามีโอกาสชนะด้วย ทำไมจะไม่มี
ถ้าเล่นเต็มฝีมือตลอด 40 นาที
อะไรก็เกิดขึ้นได้
ถ้าโชคเข้าข้างเราหน่อย ทำไมจะไม่ได้
นั่นแหละ… นั่นแหละพรรคพวกฉัน
อะไรก็เกิดขึ้นได้เพื่อน เราไม่รู้หรอก
(สหรัฐอเมริกา พบ เซอร์เบีย รอบรองชนะเลิศ)
เป้าหมายคือชนะ
เรียบๆ ง่ายๆ แค่นั้นเลย
แค่… ชนะ
เราทำในสิ่งที่ต้องทำ เล่นอย่างที่ต้องเล่น
ชนะ แค่นั้นแหละที่สำคัญ
ตัวเราเองไม่สำคัญ ระยะเวลาที่ได้ลงเล่นเอย แต้มเอย รีบาวด์เอย…
ชนะ
เซอร์เบีย เซอร์เบีย
ฝันต่อไปเถอะ ฝันต่อไปเถอะ
ฝันต่อไปเถอะ สหรัฐฯ
เราเล่นเกมรับ เอาให้พวกนั้นหืดขึ้นคอ แล้วก็เข้าปะทะ
เวลาเล่นเกมบุก ทุกคนต้องดันเกมให้เร็ว
พวกตัวโต กดดันเข้าไป ที่ผ่านมานั่นคือสิ่งที่คู่แข่งเรากลัว
พวกนาย เลอบรอน, แบม, เอดี, โจเอล พวกนายดันเกมเข้าไว้
คนที่เหลือวิ่งให้เต็มฝีเท้า กำหนดจังหวะเกมให้ได้ตั้งแต่เริ่ม
เกมนี้จะไม่เหมือนนัดที่แล้ว นัดนั้นเราเข้าเกมช้ามาก
นัดนี้เข้าเกมให้ไว
เราทุกคนรู้ดี
ผมไม่ได้เป็นโค้ชที่เก่งกาจหรือรู้ทุกเรื่อง แต่…
ที่ผ่านมาเราได้พิสูจน์แล้วว่า…
อย่างน้อยที่สุด เราก็ยืนหยัดสู้กับทีมสหรัฐฯ ได้
เราแข่งกันแค่เกมเดียว ไม่ใช่ซีรีส์ชนะสองในสาม หรือสามในห้า
แค่เกมสุดท้ายเกมเดียว
และเมื่อแข่งกันเกมเดียวแบบนี้ อะไรก็เกิดขึ้นได้
(สหรัฐฯ - เซอร์เบีย ก่อนเกม)
ฟังนะ
ถ้ามีใครได้ประโยชน์จากสองเกมที่ผ่านมา
ที่เราเจอกับอเมริกา
นั่นก็คือเราเอง
เราจับทางพวกนั้นได้แล้ว
จับทางดูแรนท์ได้แล้ว…
ฉันอยากให้พวกนายประกบเขาให้หนึบ เอาให้รากเลือด
ที่นี่ไม่มีใครเกรงใจเรา
พวกนั้นประกาศรายชื่อทีมเข้ารอบชิงแล้ว
โดยไม่มีชื่อทีมเรา
ดังนั้นเราต้องแสดงศักดิ์ศรีให้พวกนั้นเห็น
เยี่ยมมาก พวกเรา
ลุยกันเลย
- ใครเจ๋งที่สุด - เซอร์เบีย
เมื่อพูดถึงสองทีม
ที่คนมองว่าเก่งที่สุดในทัวร์นาเมนต์
นี่แหละคือช่วงเวลาที่สำคัญที่สุด
นี่คือช่วงเวลาที่ความพยายามของเรานอกสนาม
ความสามัคคีที่เราสร้างขึ้นมา
จะถูกพิสูจน์ในช่วงเวลานี้แหละ
ผมรู้ดีว่าเกมรอบชิงเหรียญมีความหมายแค่ไหน
และผมรู้ว่าทุกคนโฟกัสและตั้งสมาธิแค่ไหน
เราจะต้องรับมือกับทั้งโลก ผมรู้สึกแบบนั้นตอนที่มาเล่นที่นี่
คุณจะวิเคราะห์กลยุทธ์แค่ไหนก็ได้
แต่เกมนี้ตัดสินกันที่ใครอยากชนะมากกว่ากัน
- สู้โว้ย สู้ ไปยำแม่งเลย - เอาเลย
เอ็มบีดดวลกับโยคิช สองเอ็มวีพีจะกระโดดชิงลูกแรก
ก่อนเข้าสู่รอบรองชนะเลิศ…
บ็อกดาโนวิชสบช่อง
เรารู้สึกดี แต่ก็รู้ด้วยว่าสิ่งที่จะเจอคือบททดสอบ
เปตรูเชฟได้จังหวะสวนเร็ว ส่องสามแต้มทันที
นั่นแหละ อย่างนั้นแหละ
ให้โยคิชจัดการต่อ
ไม่ว่าคุณจะเก่งแค่ไหน ก็ต้องพลาดสักเกม
และเราไม่รู้ว่าเกมไหนจะเป็นเกมนั้น
อัฟราโมวิชซัดสามแต้มลงไป
เซอร์เบียออกสตาร์ทด้วยการชู้ตห้าลูกลงห้าลูก
เรารู้ตั้งแต่แรกแล้วว่าต้องเจอกับอะไร เรารู้สไตล์การเล่นของพวกเขา
บ็อกดาโนวิชทำแต้มให้ทีมอีกลูก
บ็อกดาโนวิชเครื่องติดตั้งแต่ต้นเกม
พวกนั้นไม่ทันตั้งตัวสำหรับเกมนี้ โดยเฉพาะช่วงต้นเกม
เซอร์เบียเล่นได้โหดมาก
ผมรู้อยู่แล้วว่าต้องมีสักเกมหนึ่ง
ที่ผมต้องสร้างผลกระทบอะไรบ้าง
ในควอเตอร์แรก ผมปรับตัวเข้ากับบทบาทนั้นได้เร็ว
พาทีมให้อยู่ในเกมต่อไป
ส่งข้ามคอร์ท เคอร์รี่ครับ ชู้ตหลอกแล้วชู้ตจริง
ได้จังหวะชู้ตสามแต้ม แต่พลาด
แล้วลูกเด้งกลับมาหาผมพอดี ผมได้โอกาสชู้ตใหม่ ครั้งนี้ลง
เคอร์รี่อีกครั้ง เต็มๆ ครับ
เหมือนเรารอมาสักพักแล้ว ให้สเตฟ เคอร์รี่ระเบิดฟอร์มแบบนี้
เป็นบุญตามาก
- ให้ตายสิพวก - ไม่เป็นไร นี่แค่ต้นเกม
พอชู้ตลูกแรกลงได้ ทุกอย่างก็เริ่มเข้าที่
เคอร์รี่โดนประกบแน่น แต่ไม่ใช่ปัญหา
จากจุดนั้นไป ทุกอย่างก็เริ่มไหลลื่น เหมือนหิมะถล่มเริ่มเคลื่อนตัว
เคอร์รี่มองหาจังหวะสวนกลับ เรียบร้อยครับ
ในช่วงเวลาแบบนั้น เราต้องพยายามอยู่กับปัจจุบัน
เคอร์รี่อยู่แบบโล่งๆ
อย่าชู้ตสามแต้ม
ไม่กดดันตัวเองมากเกินไป แต่ก็ต้องรู้ว่าเราต้องเล่นให้ดุดัน
เพราะนั่นคือสิ่งที่ทำแล้วได้ผลในตอนนี้
สิบสี่แต้ม
ในควอเตอร์แรก ยังไม่มีอะไรเข้าที่เข้าทาง
ตอนนั้นแหละเราคิดว่า "ขอบคุณฟ้าที่ส่งสเตฟ เคอร์รี่มา"
เป็นไปไม่ได้
เขาหยุดทำไม
เคอร์รี่พยายามสลัดตัวประกบ หลุดแล้ว ชู้ตหลอก เลี้ยงหนึ่งที
เคอร์รี่ร้อนแรงสุดๆ ครับ
สเตฟ เคอร์รี่ทำไปแล้ว 17 แต้ม ในควอเตอร์แรก
ปกติถ้าผมฟอร์มมาขนาดนี้ ทีมเราต้องนำไป 20 แต้มแล้ว
แต่เกมนี้ ผมทำไป 17 แต้มในควอเตอร์แรก แต่เรากลับเป็นฝ่ายตาม
บ็อกดาโนวิชสลัดตัวประกบ บ็อกดาโนวิช จังหวะนี้ยาก แต่ลงไปสวยๆ
เซอร์เบียนำสหรัฐฯ แปดแต้ม
เซอร์เบียแทบไม่มีข้อผิดพลาดเลย น่าทึ่งมาก มาคอยดูกันว่าสหรัฐฯ…
เคอร์รี่
แบกทั้งทีม
(บอริส เดียว ผู้จัดการทั่วไป ทีมชาติฝรั่งเศส)
ไปเลย ไปเลย สู้ต่อไป
ที่จริงเราเล่นตามแผนได้ค่อนข้างดีนะ
แต่บางเกมมันก็เป็นแบบนี้แหละ
ฝั่งนั้นชู้ตลงทุกจังหวะ
ครึ่งแรกในอุดมคติของเซอร์เบีย
ส่วนเราต่อเกมกันไม่ติด แล้วฝั่งนั้นเริ่มมีแรงส่ง
ถ้ามีแรงส่งแบบนั้น บวกกับผู้เล่นที่เก่งที่สุดในโลก
แบบที่เซอร์เบียมี งั้นก็ไม่มีอะไรฝืนเลย
โยคิช ชู้ตหลอก พุ่งเข้าไป
เรียบร้อยครับ โยนโทษ
- โยคิชโชว์ฟอร์มทั้งเกมรุกและเกมรับ - เขารับจบ
สหรัฐฯ ตามหลัง 17 แต้ม
ผมเคยอยู่ในสถานการณ์แบบนี้มาก่อน แบบว่าเราน่าจะเป็นฝ่ายชนะแท้ๆ
น่าจะชนะแท้ๆ
บ็อกดาโนวิชไม่เว้นจังหวะให้คู่แข่งหายใจ
ลงไปอีกลูก ไม่เสียราคาคุย
ปกติผมไม่ใช่คนที่ชอบคุยโว
แต่บางครั้งคนเรา ก็ต้องการแรงกระตุ้นที่มากกว่าเดิม
ตอนนั้นผมพูดว่า "เออ นี่ไม่ใช่เอ็นบีเอโว้ย นี่คือฟีบา ที่นี่คือยุโรป"
เกิดดราม่าครับ เจมส์เข้ามาแทรกตรงกลาง
ผมรู้สึกได้ว่าเราทำให้เขากลัว
เซอร์เบียลงสนามมาเล่นเต็มที่อย่างที่ตั้งใจไว้
ทำให้ทีมสหรัฐฯ ถึงกับตั้งตัวไม่ติด
ในฐานะนักกีฬา ระหว่างแข่ง เราจะพยายามไม่คิดแบบนั้น
แต่พอเราคุมเกมไม่ได้ พอเราอยู่ฝั่งที่เสียเปรียบ
"จบแล้ว เราหมดโอกาสแล้ว นี่เราทำอะไรกันอยู่"
เพราะว่าเราเป็นฝ่ายเสียเปรียบ
ช่วงพักครึ่ง ผมนั่งดูแล้วคิดว่า "งานเข้าแล้วไง"
เยี่ยมมาก
เราต้องตอกตะปูปิดฝาโลง
- เราต้องตอกตะปูปิดฝาโลง - ไม่เป็นไร เรามีเวลา
เคอร์รี่อยู่นี่ เบอร์สี่ เอ็มบีดอยู่นี่
เขาอยากไปตรงนี้
แล้วพอเขาตัดเข้ามาตรงนี้ จะมีคนนึงคอยบล็อกเขาที่นี่
แล้วฉันจะดันหมอนี่ไปนี่
แล้วก็นี่… แต่ว่าไม่ใช้โรล
เพราะเขาอยากตั้งบล็อกแล้วตามเข้ามาเอง
ออกไปก่อน
ผ่านไปสองควอเตอร์ เซอร์เบียนำ 11 แต้ม
เล่นให้ฉลาดนะเพื่อน
แน่นอนว่าเรากระหายชัยชนะ ไม่ต้องพูดให้มากความเลย
แต่ถ้าทีมตรงข้ามชู้ตสามแต้มกันรัวขนาดนั้น
พวกนั้นจะเริ่มมั่นใจขึ้นกว่าเดิม
เพราะว่าชู้ตลงทั้งๆ ที่เรากันไว้ ดังนั้น…
เราก็ต้องปล่อยของ
ควอเตอร์ที่สามนี้ สหรัฐฯ จะเร่งเครื่องตั้งแต่เริ่มเลยไหม
เอ็มบีดชู้ตสามแต้ม สวยงามครับ
- เริ่มต้นได้ดี - คืนนี้เอ็มบีดมาเพื่อลุย
ตั้งรับ
เอ็มบีด เปิดทางขึ้นทะยาน
หน้าที่หลักของโค้ชคือสร้างความมั่นใจให้ลูกทีม
คอยเตือนให้พวกเขาเยือกเย็นไว้
เคอร์รี่ครับ
ชู้ตไกลลงเป็นลูกที่เจ็ด
ปล่อยให้พวกเขาเล่นในแบบที่ถนัด เพราะนี่คือนักบาสที่เก่งที่สุดในโลกแล้ว
สวยงาม
ลูกชู้ตสามแต้มยังกระหน่ำมาเรื่อยๆ
ควอเตอร์สาม สหรัฐฯ เริ่มมีสัญญาณชีพแล้ว
สหรัฐฯ กำลังหาทางหยุดเกมรุกเซอร์เบีย
มิชิช กระโดดขึ้นไป ลอยตัว
และลงไปแล้ว
ลงไปเต็มๆ เน้นๆ
ชู้ตขึ้นแล้วก็ลง
แต้มก็มา ฟาวล์ก็มา
กูดูริชมีโอกาสทำเกมสี่แต้ม
ตอนนั้นเป็นจังหวะที่เรารู้สึกว่าเกมนี้เราชนะแน่
ผมมองหน้าฝั่งนั้น และเห็นว่าพวกเขาเริ่มแตกคอกันแล้ว
ไม่สามัคคีเหมือนเดิม
ส่วนฝั่งเรากำลังมีแรงส่ง กำลังสนุกเลย
ตอนที่กูดูริชชู้ตสามแต้มบวกหนึ่ง…
ตอนนั้นไม่ใช่แค่เรื่องคะแนนนำแล้ว แต่พวกเขามีแรงส่ง มีภาษากาย และ…
พลังโยกไปสถิตอยู่กับพวกเขา
ส่วนเราก็นั่งคิดว่า "นี่เราจะแพ้เกมนี้จริงเหรอ"
สหรัฐฯ งานงอกแล้วครับ
(สหรัฐฯ 63 - 76 เซอร์เบีย ควอเตอร์สี่)
กองเชียร์เองก็สัมผัสได้ว่าเกมนี้มีโอกาส
เป็นหนึ่งในเกมที่พลิกล็อกครั้งใหญ่ที่สุด ในรอบหลายปี
ช่วงพักระหว่างควอเตอร์สามกับสี่ผ่านไปช้ามาก
ความคิดในหัวมันวิ่งวนสับสนไปหมด
"เรามาอยู่จุดนี้ได้ยังไง จะออกจากจุดนี้ได้ยังไง"
และคุณไม่อยากเป็นทีมที่…
ต้องกลับบ้านมือเปล่า
เราคุมเกมไว้ได้หมด
ทุกคนในสนามรู้สึกได้ คนที่ดูทางทีวีก็รู้สึกได้
ทุกคนรู้สึกได้ถึงพลังที่แผ่อยู่ในสนามนั้น
เกมนี้เราชนะแน่
ทีมสหรัฐฯ จะพ่ายได้ยังไง ก็แค่พลาดสักควอเตอร์หรือพลาดสักเกมก็พอ
เพราะนี่ไม่ใช่ซีรีส์ที่ต้องชนะสี่ในเจ็ดเกม
เลอบรอน เจมส์ จังหวะนี้ยาก
เหลือสิบนาที เราตามสองหลัก ไม่ใช่ว่ากลับมาไม่ได้
แต่เราต้องเล่นให้ได้แบบไร้ที่ติ
- ดูแรนท์… นิ่มๆ ครับ - แถมได้ฟาวล์
คุณต้องครองบอลให้ได้กี่เพลย์ติดๆ กัน ถึงจะกลับมาได้
ในขณะที่อีกฝั่งเล่นระดับเกรดเอบวกบวก แบบไร้ที่ติ
สหรัฐฯ ไล่มาจนห่างแค่แปดแต้ม
บุ๊คเกอร์ทางสะดวก สามแต้ม
เซอร์เบียขอเวลานอก
นั่นคือจังหวะสำคัญของเกม
ตอนนั้นเองแรงส่งก็เริ่มมาทางเรา
ทุกอย่างแขวนอยู่บนเส้นด้าย เราต้องปิดเกมนี้ให้ได้
เอ็มบีด รู้เรื่องครับ ได้โยนโทษ
ในช่วงนั้นในหัวเราคิดแค่ว่า "โอเค ไล่ให้เหลือต่ำกว่าสิบแต้ม
ในเวลาที่เหลือเท่านี้ไม่ก็ตัดให้เหลือหกแต้ม"
เอ็มบีด เฟดชู้ต ลงไปอีกแล้ว
สกอร์ห่างกันแค่สองแต้ม
ในการแข่งขันของระดับหัวกะทิแบบนี้
คุณต้องคิดแบบนั้นเข้าไว้
บางทีก็ต้องหลอกตัวเองบ้าง
สหรัฐฯ มีโอกาสตีเสมอหรือขึ้นแซง
ดูแรนท์ครับ
หยุดคิดแป๊บนึง
เจมส์พุ่งตัวเข้าไป
เจมส์ปิดจ๊อบครับ
(สหรัฐฯ 84 - 84 เซอร์เบีย ควอเตอร์สี่)
นั่นแหละ กลับไปตั้งเกมให้เร็ว
เร็วเข้า ตั้งรับให้ได้
ลุยโว้ย
บ็อกดาโนวิช จ่ายเข้าให้โยคิช
โดนดับเบิลทีม จ่ายให้ตัววิ่งตัด เปตรูเชฟดังก์
(รอบรองชนะเลิศ 3:23 ควอเตอร์สี่ สหรัฐฯ 84 เซอร์เบีย 86)
โยคิชประจันกับดูแรนท์ เหลือสามวินาทีให้ชู้ต
โยคิชต้องเฟด ชู้ตข้ามดูแรนท์
สั้นไปครับ เอ็มบีดเก็บลูกไม่ได้
บ็อกดาโนวิชครับ ส่งต่อให้โดบริช เวลาเหลือเฟือ
ตอนนี้ทุกช็อตเต็มไปด้วยแรงกดดัน
บุ๊คเกอร์ครับ เจมส์
เคอร์รี่ ชู้ตขึ้นนำ
เรียบร้อย
สเตฟ เคอร์รี่ทำไปแล้ว 32 แต้ม สหรัฐฯ นำหนึ่งแต้ม
มิชิช…
ไม่ วาซา ไม่ต้อง
พยายามรักษาความเร็ว บุ๊คเกอร์กับดูแรนท์ตามไป
เจมส์ครับ
เลอบรอน เจมส์
กัปตันอเมริกา
สหรัฐฯ ขึ้นนำห่างที่สุดในคืนนี้
บ็อกดาโนวิช
เคอร์รี่
ลากยาวจากฟากหนึ่งไปอีกฟาก
ความเจ๋งของทีมสหรัฐฯ คือไม่มีใครสนว่าคืนนี้ใครเด่น
ทุกคนมีบทบาทในการคว้าเหรียญทองไม่มากก็น้อย
สู้ต่อไป
เรายังอยู่ในเกม
เฮ้ๆ เก็บไปทีละแต้ม
ตามองชัยชนะไว้
สหรัฐฯ นำสองแต้ม เวลาเหลือ 55 วินาที
เจมส์ ดูแรนท์
ผมจำได้ว่าเคดีได้บอล แล้วตอนนั้นกำลังชุลมุน
ผมมองไปที่เมโลในสนาม มีคนวิ่งเข้ามาพิกแอนด์โรล
ผมมองไปทางเมโล บอกให้เขาถอยออกไป หลบไปก่อน เคลียร์ทาง
เหลือห้าวินาที ครอสโอเวอร์
เร็วมากครับ
นั่นเป็นช่วงเวลาที่สวยงามมาก ในเกมบาสเกตบอล
ดูแรนท์ทำแต้มรัวๆ
ตอนนั้นผมคิดว่า "บอลอยู่ถูกมือแล้ว"
เราทุกคนรู้จักเคดี เขามีชีวิตอยู่เพื่อสิ่งนี้
เขาไม่กลัวนาทีสำคัญ
ไม่ใช่ทุกคนจะทำได้แบบเขา
นี่คือความยิ่งใหญ่
เมื่อมีความยิ่งใหญ่ระดับนี้ เราจะรู้สึกว่ามีโอกาส
ถ้าคุณเป็นซูเปอร์สตาร์ บางครั้งก็ไม่มีใครกดดันคุณ
เว้นแต่คุณจะกดดันตัวเอง
สุดท้ายเป้าหมายก็คือการคว้าเหรียญทอง คุณจะช่วยทีมยังไง
เซอร์เบียต้องรีบแล้ว
จ่ายเข้าให้โยคิช ชู้ตข้ามบุ๊คเกอร์เก็บสองแต้ม
โหดมาก
โยคิช
บุกเลย ดับเบิลทีม
ดับเบิลทีม
เซอร์เบียไม่ทำฟาวล์ครับ
- ฟาวล์แล้ว - เคอร์รี่โดนทำฟาวล์
แล้วเป็นคนที่เหมาะจะโยนโทษตอนนี้ซะด้วย
ถ้าสหรัฐฯ ชนะเกมนี้ได้ เกมนี้จะถูกจดจำว่าเป็นเกมของสเตฟ เคอร์รี่
(รอบรองชนะเลิศ 8.2 ควอเตอร์สี่ สหรัฐฯ 95 เซอร์เบีย 91)
อีกหกวินาที
บ็อกดาโนวิชส่องครับ
สั้นไป
และสหรัฐอเมริกาที่เคยตามถึง 17 แต้ม
ก็พาตัวเองผ่านเข้ารอบชิงเหรียญทองได้สำเร็จ
แค่เห็นสีหน้าทุกคนก็รู้สึกได้เลย เราทำได้
นั่นคือช่วงเวลาที่มีความหมายมาก ถ้าดูคะแนนที่เราตามอยู่
กับเวลาแค่สิบนาที
ตอนจบเกมเราถึงเห็นอารมณ์แบบนั้น
โคตรเจ๋งเลยว่ะ
เย่
เอาสิโว้ย
เซอร์เบียใจสลายครับ
- อีกเกมด้วย - เกมเดียว อีกเกมเดียวโว้ย
อีกเกมเดียว
เรารู้อยู่แล้วว่าคืนนี้จะเป็นบททดสอบ
โอเคนะ
อีกเกมเดียว เอาโว้ย
- เหรียญทอง หนึ่ง สอง สาม - เหรียญทอง
สุดยอด
รู้สึกดีมากที่ได้เห็นพวกเขาสามัคคีกันเป็นหนึ่ง
เพราะนั่นคือสิ่งที่ยากที่สุดในโอลิมปิก
คุณจะรวมกันเป็นทีมจริงๆ ได้ไหม
ไม่ใช่เป็นแค่ผู้เล่นเก่งๆ ที่มาจับกลุ่มกัน
นั่นคือพวกเรา ไม่ว่ายังไงก็ต้องชนะให้ได้
เราถูกตั้งโปรแกรมมาแบบนี้ตั้งแต่อายุแปดขวบ
ไม่มีใครสนว่าหรอกว่าเราใช้วิธีไหน
สุดท้ายแล้วคนจะจำแค่ว่าเราชนะ แบบชี้ชัดไปเลย
เกมนี้สุดยอด
เกมนั้นน่าจะเป็นเกมที่ดีที่สุด ที่ผมเคยมีส่วนร่วมแล้ว
เรามีทุกอย่างเป็นเดิมพัน ไม่มีเกมไหนลุ้นกว่านี้
นี่คือความพ่ายแพ้ที่รับได้ยากที่สุด ในอาชีพของผม
เราทุ่มเทเวลาทั้งหมดให้กับมัน
แต่ความฝันก็จบลง
ผมอยากร้องไห้นะ ด้วยความเจ็บใจในตอนนั้น
รู้สึกไม่เป็นตัวของตัวเองเลย
พูดง่ายๆ
จบแล้ว
เราขึ้นนำอยู่ 35 นาที
ช่างมัน เกมนี้มันโหด
เราต้องมีพลังพร้อมรับมือ เราสู้จนจบเกม
เราทำได้ดีแล้ว มา
- อย่าคิดมาก - เก่งมากทุกคน
ใครเจ๋งที่สุด
เซอร์เบีย
เอาหน่อย แชมป์
คลายเครียดหลังสร้างตำนานกันอีกสักคืน
- ใช่ - แบบ…
- น่าจะที่สุดของที่สุดแล้ว - ดีกว่าที่มะนิลา
- ดื่มให้ค่ำคืนที่สุดยอด - สุดยอดที่สุด เกมนี้ดีที่สุด
กัปตันแห่งคืนที่สุดยอด
- ชน - ชน
สู้ได้สุดยอดมาก
เยี่ยม
สุดยอด
เอาเบียร์เย็นๆ หน่อยไหม
สักกระป๋องก็ดี
จัดมา
ขอบคุณมาก ขอบคุณ
ดื่มให้ทุกคน
- ดื่มให้นาย - ดื่ม
ใช่ เยี่ยม เยี่ยมเลย ดื่ม
- ขอบคุณครับ - เยี่ยมมาก สุดยอด
เฮ้ ถ้ายังตื่นอยู่นะ
งั้นก็ต้องลากกันไปยาวๆ มือถือใคร มีคนบอกว่ามือถือเอดี…
ซูซี่ ถ่ายรูปให้เราหน่อยได้ไหม
ใครมีมือถือ
- ให้เห็นทุกคน - ฉันมีไฮเนเก้น
- ฉันมีโคลด์บรูว์ - หัวโบราณซะจริง
- ก็อายุ 39 แล้ว - ถ่ายแนวตั้งนะ
ดื่มโคลด์บรูว์เป็นครั้งคราว ส่วนเบียร์ดื่มปีละสามกระป๋อง
(แบม1ออฟ1 - ปารีส, ฝรั่งเศส รวมพล)
พลิกกลับมาได้ฉลาดมาก
เยี่ยมมาก
หมอนี่บอกว่าฉันเพิ่งมาถึงปารีส
เพิ่งถึงเนี่ยแหละ
มาสักที ให้ตายสิ
สเตฟเพิ่งลงเครื่อง
ลงเครื่องตอนห้าโมงเย็นแล้วก็เพิ่งมาถึงนี่แหละ
ตอนนี้ใครต่อใครก็รู้แล้วว่า หัวหน้าเคอร์รี่อยู่ที่นี่แล้ว
โคตรสุด
ขอช็อกโกแลตหนึ่งลูก
ฉันกินรสเดิมตลอดตั้งแต่มาที่นี่
ไม่เปลี่ยนแน่นอน
อันไหนอร่อยก็กินต่อไป
ฉันจะฉลองแล้วนะ
ฉลองเลย พอตื่นเช้าก็เริ่มใหม่
แต่คืนนี้ต้องฉลองหน่อย ชนะแบบนี้จะไม่ฉลองได้ไง
ครอบครัวเราก็อยู่กันพร้อมหน้า ดูนี่สิ เก็ตไหม
เรามาอยู่ตรงนี้เพื่อสิ่งนี้
เราข้ามซีกโลกมาเพื่อมารวมกันเป็นหนึ่ง
คืนนี้คือคืนพิเศษ
บอกได้เลยว่า ทุกคนที่อยู่ตรงนี้ไม่มีใครลืมลงแน่นอน
ทุกคนจะจดจำคืนนี้ไปตลอดชีวิต
คืนนี้มันมีความพิเศษแบบนั้น
เพราะเราพลิกสถานการณ์ได้ ควอเตอร์สี่ เราพิสูจน์ว่าเราสามัคคีกัน
สุดยอดจะตาย
ทีนี้เราก็ต้องรับมือกับ…
เราจะเรียกพวกนั้นว่าอะไรดี บุ๊ค
คิดชื่อไม่ออกเหมือนกัน ฉันไม่คิดมากเท่าไหร่
ใช่ เราต้องรับมือกับพวกเฟรนชี่
ไม่ต้องห่วง
พวกนี้อ่อนจะตาย ไม่มีอะไรให้ห่วง
คำบรรยายโดย อัจฉริยา สุกใส